Марта 1896. почела је дуго припремана британско-египатска интервенција под Хербертом Кичинером. Египатске снаге (око 20.000) и британске (око 12.000) наступале су долином Нила према Судану. Исцрпљена и слабо наоружана махдистичка војска (од 100.000 било је наоружано пушкама око 34.000) није била у стању да се супротстави модерно наоружаним и добро снабдевеним колонијалним снагама. У бици код Ум-Дурмана, 2. септембра 1898, махдисти су претрпели тежак и одлучујући пораз.